Δημόσια Κεντρική Βιβλιοθήκη Βέροιας

Στα ίχνη των χαμένων ξωτικών
2025-12-17 18:30 - 19:30 (Europe/Athens)
Μια ανεξήγητη σιωπή απλώνεται στο εργαστήρι του Αϊ-Βασίλη… Τα ξωτικά έχουν χαθεί και το χιόνι φωτίζεται από ασημένια ίχνη και μικρές λαμπερές ενδείξεις.
Άλλο ένα μυστήριο, αναζητά λύση!
Για παιδιά 6 έως 11 ετών. Με προεγγραφή

ΠΑΡΟΥΣΙΑΣΗ ΛΟΓΟΤΕΧΝΙΚΩΝ ΒΙΒΛΙΩΝ της Χαράς Ανδρεϊδου και της Αμαλίας Ραπτοπούλου στη Δημόσια Κεντρική Βιβλιοθήκη της Βέροιας
2025-12-17 18:00 - 19:30
Η Δημόσια Κεντρική Βιβλιοθήκη της Βέροιας, ο Σύνδεσμος Φιλολόγων Ν. Ημαθίας και οι Εκδόσεις ΧαρΙώ σας προσκαλούν, την Τετάρτη 17 Δεκεμβρίου, ώρα 18.00, στην αίθουσα εκδηλώσεων της Δημόσιας Κεντρικής Βιβλιοθήκης Βέροιας στην παρουσίαση
του μυθιστορήματος της Χαράς Ανδρεΐδου, «Η αγάπη είναι πόλεμος»
(Εκδόσεις ΧαρΙώ 2025)
και της ποιητικής συλλογής της Αμαλίας Ραπτοπούλου, «Το Γαλάζιο Δωμάτιο»
(Εκδόσεις ΧαρΙώ 2025)
Για τα δύο έργα θα μιλήσουν η Ιωάννα Ρούσσου, συγγραφέας, και ο Δημήτρης Παπαστεργίου, ποιητής. Αποσπάσματα από τα βιβλία θα διαβάσουν η Ιωάννα Ρούσσου και η Εύη Δαμιανάκη, εικαστικός.
Η Χαρά Ανδρεΐδου, γνωστή συγγραφέας στον λογοτεχνικό χώρο, δασκάλα δημιουργικής γραφής, έχει εκδώσει ήδη συνολικά πέντε μυθιστορήματα. Τα έργα της είναι ψυχογραφήματα της σύγχρονης κοινωνίας, εστιασμένα στο βάθος της ανθρώπινης σκέψης και ψυχής και στο εύρος των ανθρώπινων σχέσεων, ολιγοπρόσωπα, ευαίσθητα, επίμονα, γραμμένα πάντοτε σε ενεστώτα χρόνο.
Το έργο της «Η αγάπη είναι πόλεμος» καταπιάνεται με δυο ανθρώπους, μια γυναίκα κι έναν άνδρα, που συναντιούνται στο μέσο περίπου της ζωής τους, ώριμοι, επιφυλακτικοί, κουβαλώντας ο καθένας τα φορτία του στους ώμους του, που πασχίζουν να βιώσουν το μέγα θαύμα του έρωτα μέσα σε μια αδηφάγα πραγματικότητα. Άραγε θα βγει κάτι από όλον αυτόν τον χαλασμό ή θα μείνει μόνο ο χαλασμός;
Η Αμαλία Ραπτοπούλου, γέννημα-θρέμμα της Βέροιας, γιατρός στο επάγγελμα, κάνει γοργά τα πρώτα βήματά της στον χώρο της λογοτεχνίας.
Η ποιητική συλλογή «Το Γαλάζιο Δωμάτιο» είναι μια σειρά κειμένων ευαισθησίας, ενδοσκόπησης, ενσυναίσθησης, κατανόησης και μοιράσματος. Ο έρωτας, η καθημερινότητα, ο παραλογισμός, οι εμμονές, οι βεβαιότητες και οι αμφιβολίες, τα διλήμματα, οι σιωπηλώς αποδεκτές συμβάσεις, οι αδιαμφισβήτητες αλήθειες, αυτά είναι η πρώτη ύλη της ποίησής της. Χρησιμοποιώντας άψογα λεπτοδουλέμενη γλώσσα, ενσωματώνει στα ποιήματά της εικόνες και αισθήσεις οικείες και ανοίκειες, τις μετουσιώνει σε λέξεις και συναισθήματα εξαιρετικά δυνατά, κάποιες φορές σπαρακτικά, άλλες ανακουφιστικά, απίστευτα ισχυρά μέσα στην παραδοχή τους.

«Χριστουγεννιάτικη Αποστολή: Σώζουμε τη Γιορτή!»
2025-12-17 17:00 - 18:00
Κάποιος σαμποτάρει το έργο του Αϊ Βασίλη! Θα προλάβουν, άραγε, οι κυνηγοί μυστηρίων να τον βοηθήσουν και να γίνουν όλα στην ώρα τους;
Για παιδιά 5 έως 9 ετών. Με προεγγραφή.

«Το Μυστήριο μιας Χειμωνιάτικης Νύχτας»
2025-12-15 18:30 - 19:30
Μέσα στη σιωπή μιας χειμωνιάτικης νύχτας, μια χιονονιφάδα ξεκινά το δικό της μυστικό ταξίδι. Γινόμαστε συνοδοιπόροι, ανακαλύπτοντας μικρά και μεγάλα χιονισμένα μυστικά!
Για παιδιά 5-7 ετών. Με προεγγραφή.

«Μια ζεστή χριστουγεννιάτικη γωνιά»
2025-12-15 17:00 - 18:00
Σε μια ζεστή γιορτινή γωνιά, τα παιδιά θα ακούσουν τρυφερές χριστουγεννιάτικες ιστορίες, θα παίξουν, θα μιμηθούν, θα διασκεδάσουν! Μια χαρούμενη δράση που ενισχύει τη φαντασία, την έκφραση και τη συμμετοχή των μικρών μας φίλων.
Με την Αναστασία Καραβασιλείου .
Για παιδιά 3-5 ετών. Με προεγγραφή.

1ο Φεστɩꞵάλ Ροµποτɩκής MRC Junior
2025-12-14 10:00 - 14:30
Σɑς προσκɑλούµε στο 1ο Φεστɩꞵάλ Ροµποτɩκής MRC Junior ποʋ ẟɩορɣɑνώνετɑɩ στη Βέροɩɑ στɩς 14 ∆εκεµꞵρίοʋ 2025 στο «Φɩλίππεɩο» ẟηµοτɩκό κλεɩστό ɣʋµνɑστήρɩο.
Το Φεστɩꞵάλ ẟɩορɣɑνώνετɑɩ ɑπό τον Ελληνɩκό Ορɣɑνɩσµό Εκπɑɩẟεʋτɩκής Ροµποτɩκής HERO σε σʋνερɣɑσίɑ µε τo ∆ήµο Βέροɩɑς κɑɩ την Technology and Robotics Academy-∆ɩκτύωση, µε τη
στήρɩξη της ∆ɩεύθʋνσης Πρωτοꞵάθµɩɑς Εκπɑίẟεʋσης Ηµɑθίɑς κɑɩ της ∆ηµόσɩɑς Βɩꞵλɩοθήκης Βέροɩɑς.
Στο ɸεστɩꞵάλ θɑ λάꞵοʋν µέρος πɑɩẟɩά ɑπό τɑ ẟηµοτɩκά σꭓολείɑ τοʋ ∆ήµοʋ Βέροɩɑς.
Πρόɣρɑµµɑ Φεστɩꞵάλ
• 10:00 – 10:45 – Προσέλεʋση
• 10:45 – 11:00 – Ένɑρξη
• 11:00 -13:30 – Ροµποτɩκά Αɣωνίσµɑτɑ
• 13:30 – 14:30 – Βρɑꞵεύσεɩς – Απονοµές
Η πɑροʋσίɑ σɑς θɑ µɑς ẟώσεɩ µεɣάλη ꭓɑρά
Ορɣɑνωτɩκή Επɩτροπή Φεστɩꞵάλ

«Ένα απρόσμενο δώρο» | παρουσίαση βιβλίου για παιδιά στη Δημόσια Κεντρική Βιβλιοθήκη της Βέροιας
2025-12-13 12:00 - 13:30
Το Σάββατο 13 Δεκεμβρίου, στις 12:00 το μεσημέρι, η εκπαιδευτικός Ελένη Καψάλη θα παρουσιάσει το νέο της παιδικό βιβλίο με τίτλο «Ένα απρόσμενο δώρο» που κυκλοφορεί από τις εκδόσεις ΔΙΑΝΟΙΑ, στη Δημόσια Κεντρική Βιβλιοθήκη Βέροιας.
Το βιβλίο αφηγείται την τρυφερή ιστορία της μικρής Τάνιας, η οποία λαμβάνει ως δώρο ένα χαριτωμένο σκυλάκι, τη Μόλυ. Μέσα από τις καθημερινές τους στιγμές, ξεδιπλώνεται μια δυνατή σχέση φιλίας, αγάπης και αφοσίωσης ανάμεσα στο παιδί και το ζώο. Το παραμύθι αναδεικνύει την ευαισθησία των παιδιών απέναντι στα ζώα, την αξία της φροντίδας, καθώς και τον σημαντικό συναισθηματικό δεσμό που μπορεί να αναπτυχθεί.
Μετά την παρουσίαση, θα πραγματοποιηθούν βιωματικές και δημιουργικές δραστηριότητες για τα παιδιά, ενώ σε ορισμένες από αυτές θα μπορούν να συμμετέχουν και οι γονείς, ενισχύοντας την κοινή εμπειρία και τη συνεργασία.
Η εκδήλωση είναι ανοιχτή στο κοινό. Σε συνεργασία με το βιβλιοπωλείο Ηλιοτρόπιο.
Σας περιμένουμε με χαρά!

Πάγος σε κίνδυνο...μια αποστολή για ξωτικά!
2025-12-08 17:00 - 18:00
Οι πάγοι λιώνουν και τα ξωτικά ζητούν βοήθεια — μπορείς να σώσεις το βασίλειό τους;

«Όταν η γνώση γίνεται βίωμα…» Σεμινάριο από το Σύλλογο Μέριμνα Ατόμων με Αυτισμό (Μ.Α.μ.Α.) και το Κέντρο Υποστήριξης για τον Αυτισμό Ν. Ημαθίας – Μ.Α.μ.Α.
2025-12-03 17:00 - 19:15
Παγκόσμια Ημέρα Ατόμων με Αναπηρία
📅 Τετάρτη 3 Δεκεμβρίου 2025
📍 Δημόσια Κεντρική Βιβλιοθήκη Βέροιας – Αίθουσα Εκδηλώσεων (2ος όροφος)
🕔 Ώρα έναρξης: 17:00

Με αφορμή την Παγκόσμια Ημέρα Ατόμων με Αναπηρία, ο Σύλλογος Μέριμνα Ατόμων με Αυτισμό (Μ.Α.μ.Α.) και το Κέντρο Υποστήριξης για τον Αυτισμό Ν. Ημαθίας – Μ.Α.μ.Α., σε συνδιοργάνωση με τη Διεύθυνση Πρωτοβάθμιας & Δευτεροβάθμιας Εκπαίδευσης Ν. Ημαθίας, διοργανώνουν δωρεάν επιμορφωτικό σεμινάριο:

🎓 «Όταν η γνώση γίνεται βίωμα…»
Ένα σεμινάριο αφιερωμένο στην ευαισθητοποίηση, την κατανόηση και την επιστημονική επιμόρφωση εκπαιδευτικών, επαγγελματιών και πολιτών γύρω από το φάσμα του αυτισμού.

👥 Απευθύνεται σε:
Εκπαιδευτικούς όλων των ειδικοτήτων, διευθυντές σχολείων, ψυχολόγους, κοινωνικούς λειτουργούς και κάθε ενδιαφερόμενο που θέλει να γνωρίσει βαθύτερα τον αυτισμό.

🗣 Εισηγήτριες

Δρ. Ειρήνη Αναγνώστου – Σχολική & Εξελικτική Ψυχολόγος, Επιστημονική Σύμβουλος Μ.Α.μ.Α.
Κατερίνα Σιδηροπούλου – Νηπιαγωγός Ειδικής Αγωγής, Προϊσταμένη 3ου Ειδικού Νηπιαγωγείου Θεσσαλονίκης
Νίκη Καραγιουβάννη – Κοινωνική Λειτουργός, Κέντρο Υποστήριξης για τον Αυτισμό Ν. Ημαθίας

🎙 Συντονισμός: Κατερίνα Παπαγεωργίου – Επόπτρια Ποιότητας Εκπαίδευσης, ΔΙΠΕ Ημαθίας

🕒 Πρόγραμμα
17:00 – 17:10 | Χαιρετισμοί
17:15 – 17:30 | Παρουσίαση του Κέντρου Υποστήριξης – Ν. Καραγιουβάννη
17:30 – 18:10 | Πρακτικός οδηγός υποστήριξης μαθητών με ΔΑΦ – Δρ. Ε. Αναγνώστου
18:10 – 18:45 | Προσαρμοσμένες δραστηριότητες για νήπια στο φάσμα – Κ. Σιδηροπούλου
18:45 – 19:15 | Συζήτηση – Ερωτήσεις

Στο σεμινάριο θα βρίσκεται η Διεπιστημονική Ομάδα του Κέντρου Υποστήριξης για να δώσει λύσεις σε ερωτήματα που θα δημιουργηθούν μετά το πέρας των εισηγήσεων.

🕓 Ώρα προσέλευσης: 16:45
❌ Δεν προβλέπεται διάλειμμα.

📅 Καταληκτική ημερομηνία δηλώσεων: 2 Δεκεμβρίου 2025
📩 Απαραίτητη η προεγγραφή – θα τηρηθεί σειρά προτεραιότητας.

➡️ Δηλώσεις συμμετοχής στο παρακάτω mail γράφοντας το ονοματεπώνυμό σας, την ιδιότητά σας και τηλ. επικοινωνίας.
📧 autismcenterimathia@gmail.com

Μπορείτε επίσης να δηλώσετε τη συμμετοχή σας και στα παρακάτω τηλέφωνα.
📞 2331304180 & 6981699354 (Δευτέρα–Παρασκευή, 09:00–16:00)

📜 Θα δοθούν βεβαιώσεις παρακολούθησης.

💙 Σας περιμένουμε σε ένα απόγευμα γνώσης, εμπειρίας και ευαισθητοποίησης, γιατί η αποδοχή ξεκινά από τη γνώση.

Το ηφαίστειο…βράζει!
2025-12-01 17:00 - 18:00
Οι φήμες λένε πως κάτι αναδεύεται βαθιά κάτω από τους πάγους της Ισλανδίας…
Τι θα συμβεί άραγε αν το ηφαίστειο ξυπνήσει;

Δράση φωτογραφίας και οπτικής αφήγησης «ΦΩΤΟ ΖΙΝ» για εφήβους στον νομό Ημαθίας 15 Νοεμβρίου – 29 Δεκεμβρίου 2025
2025-11-29 10:00 - 14:00
Η καλλιτεχνική ομάδα PHĒNO σε συνεργασία με τη Δημόσια Κεντρική Βιβλιοθήκη Βέροιας, παρουσιάζει τη δράση «ΦΩΤΟ ΖΙΝ», ένα πρωτοποριακό εκπαιδευτικό πρόγραμμα με στόχο τη δημιουργική έκφραση των εφήβων μέσα από τη φωτογραφία και τη δημιουργία αυτοσχέδιων καλλιτεχνικών εκδόσεων (zines).
Ένα φωτογραφικό zine είναι ένα μικρό σε έκταση έντυπο που παρουσιάζει μια σειρά φωτογραφιών σε συνέχεια, ενίοτε σε συνδυασμό με υποστηρικτικό υλικό (όπως κείμενα, σκίτσα ή γραφιστικά), το οποίο επιμελείται και εκδίδει ανεξάρτητα ο ίδιος ο δημιουργός.
Το πρόγραμμα “ΦΩΤΟ ΖΙΝ” απευθύνεται σε μαθητές Β’-Γ’ Γυμνασίου και Α-Β’ Λυκείου και περιλαμβάνει πέντε δια ζώσης & online εργαστηριακές συναντήσεις, κατά τις οποίες οι συμμετέχοντες/ουσες θα εμπλακούν ενεργά σε όλα τα στάδια της δημιουργικής διαδικασίας, από τη σύλληψη της ιδέας και τον σχεδιασμό, έως την υλοποίηση και την παρουσίαση των δικών τους φωτογραφικών zines, μέσα από τα οποία θα εκφράσουν οπτικά τις ιδέες, τις εμπειρίες και τους προβληματισμούς τους για τον κόσμο γύρω τους. Στο τέλος, τα παραγόμενα έργα θα παρουσιαστούν σε μια δημόσια δράση ανοιχτή για το ευρύτερο κοινό στη Δημόσια Κεντρική Βιβλιοθήκη της Βέροιας.
Η συμμετοχή είναι δωρεάν και δεν απαιτείται προηγούμενη εμπειρία ή εξειδικευμένες γνώσεις.
Δηλώσεις συμμετοχής γίνονται μέσω της φόρμας εγγραφής στον παρακάτω σύνδεσμο: https://bit.ly/photo–zine
Αν έχετε κάποιο πρόβλημα με τη συμπλήρωση της φόρμας συμμετοχής παρακαλούμε επικοινωνήστε στο 2310260021 ή στο info@pheno.gr
Λόγω περιορισμένων θέσεων θα τηρηθεί σειρά προτεραιότητας.
Ημερομηνίες & ώρες διεξαγωγής:
Σάββατο 15 Νοεμβρίου, 10:00–14:00 (δια ζώσης στη Βιβλιοθήκη)
Σάββατο 29 Νοεμβρίου, 10:00–14:00 (δια ζώσης στη Βιβλιοθήκη)
Σάββατο 6 Δεκεμβρίου, 10:00–13:00 (online)
Σάββατο 13 Δεκεμβρίου, 10:00–13:00 (online)
Δευτέρα 29 Δεκεμβρίου, 17:00–19:30 (δημόσια παρουσίαση στη Βιβλιοθήκη)
Εισηγητές: Νίκος Κωστόπουλος (φωτογράφος–εικαστικός-εκπαιδευτικός) και Βίκη Ζιώγα (παιδαγωγός–διαμεσολαβήτρια τέχνης).
Παραγωγή – διοργάνωση: PHĒNO
To PHĒNO είναι ένας μη κερδοσκοπικός καλλιτεχνικός – εκπαιδευτικός φορέας με έδρα τη Θεσσαλονίκη. Δημιουργεί υποστηρικτικά, δημιουργικά και συμπεριληπτικά περιβαλλόντα καλλιτεχνικής ανάπτυξης, με στόχο την ενδυνάμωση μέσα από τη σύγχρονη τέχνη και τα νέα μέσα.
PHĒNO, Ρακτιβάν 6, Θεσσαλονίκη | https://pheno.gr | Facebook | Instagram @pheno.gr
Πληροφορίες: info@pheno.gr | 2310260021
Η δράση υλοποιείται με την υποστήριξη και φιλοξενία της Δημόσιας Κεντρικής Βιβλιοθήκης Βέροιας, και την οικονομική υποστήριξη και αιγίδα του Υπουργείου Πολιτισμού.
Δημόσια Κεντρική Βιβλιοθήκη Βέροιας, Έλλης 8, Βέροια | https://www.libver.gr | Facebook | Instagram

Εργαστήριο Comics – Οι Ήρωες μέσα στον Χρόνο 💬🖊️
2025-11-26 17:00 - 19:00
Το American Space της Δημόσιας Κεντρικής Βιβλιοθήκης Βέροιας, σε συνεργασία με την Athens Comics Library, διοργανώνει ένα δημιουργικό εργαστήριο comics για εκπαιδευτικούς και μαθητές, όπου η ιστορία συναντά την τέχνη της αφήγησης.

Με αφορμή την 250η επέτειο της Αμερικανικής Ανεξαρτησίας, οι συμμετέχοντες θα γνωρίσουν ιστορικές προσωπικότητες και γεγονότα που συνδέονται με την πορεία μιας χώρας προς την ανεξαρτησία και την εξέλιξή της μέσα στον χρόνο. Οι εκπαιδευτικοί και οι μαθητές θα ανακαλύψουν πώς οι πραγματικές ιστορίες μπορούν να μετατραπούν σε ηρωικές αφηγήσεις μέσα από το μέσο των comics.
Με την καθοδήγηση της Athens Comics Library, οι εκπαιδευτικοί και τα παιδιά θα δημιουργήσουν τις δικές τους πρωτότυπες ιστορίες, καλλιεργώντας τη φαντασία, τη συνεργασία και τις δεξιότητες οπτικής αφήγησης. Στο τέλος, οι δημιουργίες τους θα συγκεντρωθούν σε μια ψηφιακή έκδοση.
Πληροφορίες Συμμετοχής

Ημερομηνία: 26 Νοεμβρίου 2025
Ώρα: 17:00 – 19:00
Τόπος: Αίθουσα Εκδηλώσεων | Δημόσια Κεντρική Βιβλιοθήκη Βέροιας
Κόστος Συμμετοχής: Δωρεάν
Απευθύνεται σε: Εκπαιδευτικούς και μαθητές Δ – ΣΤ΄ Δημοτικού, Γυμνασίου και Λυκείου
Εγγραφές: https://registrations.libver.gr
Πληροφορίες: vasileia.vaxevani@gmail.com

ℹ️ Οδηγίες για τη χρήση του συστήματος εγγραφών μπορείτε να βρείτε στη σελίδα:👉 https://www.libver.gr/registrations-web-app/
Η Athens Comics Library, με πολυετή εμπειρία στην εκπαίδευση μέσω comics σε σχολεία και πολιτιστικούς φορείς, προωθεί τη μάθηση μέσα από την εικόνα, την αφήγηση και τη δημιουργική έκφραση.
Επιμέλεια Προγράμματος
Athens Comics Library, με την υποστήριξη της Πρεσβείας των Η.Π.Α. στην Αθήνα, στο πλαίσιο του εορτασμού America250 (https://america250.org).

Το Βόρειο Σέλας…ξυπνά!
2025-11-24 17:00 - 18:00
Τα μαγικά φώτα του ουρανού χάθηκαν και η νύχτα έγινε πιο σκοτεινή από ποτέ…
Μόνο όποιος τολμήσει να ακολουθήσει τα ίχνη του φωτός θα ανακαλύψει ποιο μυστικό κρύβει το Βόρειο Σέλας!

Λένε πως κάπου στο δάσος, οι πέτρες ψιθυρίζουν…
2025-11-22 10:30 - 11:30
Ακολούθησε τους ήχους της γης και ανακάλυψε τι κρύβεται πίσω από τους ψιθύρους!

Τεχνητή Νοημοσύνη (AI) για για Γονείς 2/2
2025-11-19 18:00 - 19:45
Η ψηφιακή εποχή προσφέρει απεριόριστες ευκαιρίες μάθησης και δημιουργίας, αλλά φέρνει και νέες προκλήσεις για την ασφάλεια των παιδιών στο διαδίκτυο και τη χρήση της Τεχνητής Νοημοσύνης (AI).Μέσα από ειδικά σχεδιασμένα μαθήματα, οι γονείς θα αποκτήσουν πρακτικές γνώσεις για να καθοδηγήσουν υπεύθυνα τα παιδιά τους σε έναν κόσμο όπου η τεχνολογία και η ασφάλεια συνυπάρχουν.
👉 Συμπληρώστε τη φόρμα συμμετοχής για να δηλώσετε το ενδιαφέρον σας και να συμμετάσχετε σε μια δράση που προάγει την ψηφιακή ασφάλεια και την υπεύθυνη χρήση της τεχνολογίας.

Τεχνητή Νοημοσύνη (AI) για εκπαιδευτικούς 2/2
2025-11-19 15:00 - 18:00
Εισαγωγή στην Τεχνητή Νοημοσύνη (AI) και πρακτικές μεθόδους ενσωμάτωσής της στην εκπαιδευτική διαδικασία.Στόχος είναι να ενδυναμώσουμε τους εκπαιδευτικούς με σύγχρονες γνώσεις, ώστε να προετοιμάσουν τους μαθητές και τις μαθήτριες για το μέλλον της μάθησης και της δημιουργίας.
👉 Συμπληρώστε τη φόρμα συμμετοχής για να δηλώσετε το ενδιαφέρον σας και να συμμετάσχετε σε μια δράση που προάγει την ψηφιακή ασφάλεια και την υπεύθυνη χρήση της τεχνολογίας.

Τεχνητή Νοημοσύνη (AI) για για Γονείς 1/2
2025-11-17 18:00 - 19:45

Τεχνητή Νοημοσύνη (AI) για εκπαιδευτικούς 1/2
2025-11-17 15:00 - 18:00

H BIBON, η πρώτη Βιβλιοθήκη Οίνου της Ελλάδας, γίνεται πραγματικότητα από το Ίδρυμα Μπουτάρη, με τη συνεργασία της Δημόσιας Κεντρικής Βιβλιοθήκης Βέροιας και της ΑΜΚΕ Future Library
2025-11-09 12:00 - 18:00
ΔΕΛΤΙΟ ΤΥΠΟΥ
Νάουσα, 24 Οκτωβρίου 2025

Η ΒΙΒΟΝ ΑΝΟΙΓΕΙ ΤΙΣ ΠΟΡΤΕΣ ΤΗΣ
ΣΤΙΣ 9 ΝΟΕΜΒΡΙΟΥ ΣΤΗ ΝΑΟΥΣΑ
H BIBON, η πρώτη Βιβλιοθήκη Οίνου της Ελλάδας, γίνεται πραγματικότητα από το Ίδρυμα Μπουτάρη, με τη συνεργασία της Δημόσιας Κεντρικής Βιβλιοθήκης Βέροιας και της ΑΜΚΕ Future Library. Τα επίσημα εγκαίνια την Κυριακή 9 Νοεμβρίου 2025 αποτελούν ορόσημο για το Ελληνικό Κρασί και τον πολιτισμό του, ενώ παράλληλα στρέφουν τα φώτα στην Ηρωϊκή Πόλη της Νάουσας, μια αμπελοοινική περιοχή με τεράστια συμβολή στην ανάπτυξη της αμπελουργίας και οινοποιίας στη χώρα μας.
Το διατηρητέο κτίριο της οδού Χατζημαλούση 17, οικία και οινοποιείο της οικογένειας Μπουτάρη στις αρχές του 20ου αιώνα, στεγάζει το σπουδαίο εγχείρημα της ΒΙΒΟΝ. Ένας εντυπωσιακός χώρος υψηλής αρχικτεκτονικής και πολιτιστικής αξίας που λειτουργεί ως γέφυρα ανάμεσα στην πλούσια ιστορία και το βιώσιμο μέλλον του Ελληνικού Κρασιού. Αποτελώντας μέρος του δικτύου της Δημόσιας Κεντρικής Βιβλιοθήκης Βέροιας, η ΒΙΒΟΝ είναι η πρώτη θεματική βιβλιοθήκη, ένας πολυδιάστατος χώρος μελέτης, έρευνας, εκπαίδευσης και διάδρασης που προσφέρει πρόσβαση σε εξειδικευμένα βιβλία και περιοδικά, αναγνωστήριο, ηλεκτρονικές πηγές και βάσεις δεδομένων. Η αρχική συλλογή της ΒΙΒΟΝ περιλαμβάνει τις δωρεές της Δρ. Σταυρούλας Κουράκου-Δραγώνα και του Γιάννη Μπουτάρη, καθώς και αρχειακό υλικό της «Κυρ-Γιάννη» και της «Μπουτάρη Οινοποιητική». Στόχος είναι ο συνεχής εμπλουτισμός της συλλογής, ενώ παράλληλα θα ξεκινήσει και η δημιουργία της πρώτης ψηφιακής Βιβλιοθήκης Οίνου με υλικό (αρχεία, ετικέτες, αντικείμενα, φωτογραφίες κλπ) απο τους οινοποιούς της περιοχής.
Τα εγκαίνια της ΒΙΒΟΝ, την Κυριακή 9 Νοεμβρίου, είναι ανοικτά προς όλους, προσφέροντας ένα πλούσιο πρόγραμμα εκδηλώσεων. Συμπίπτοντας με την Παγκόσμια Ημέρα Οινοτουρισμού, η πρώτη Βιβλιοθήκη Οίνου της χώρας μας αποτελεί έναν ξεχωριστό προορισμό. Μια απαραίτητη στάση, ένα σημείο συνάντησης και ενημέρωσης για τα οινοποιεία της περιοχής, που αξίζει να έχει θέση στο πρόγραμμα του επισκέπτη της Νάουσας.
Αναλυτικά το πρόγραμμα της Κυριακής 9 Νοεμβρίου:
12:00 – 13:00 Παρουσίαση και γευσιγνωσία κρασιών από τα μέλη του Συνδέσμου Οινοποιών και Αμπελουργών Νάουσας
13:00 – 14:00 Ανάγνωση αποσπάσματος του κειμένου «Η Νάουσα των νερών» του Ηλία Χ. Παπαδημητρακόπουλου από τον Γιάννη Καισαρίδη
Ζωντανή μουσική με την Μαρία Πέτκου (πιάνο) και τον Λάζαρο Μπίντση (σαξόφωνο)
13:00 – 17:00 Ξεναγήσεις στον χώρο της ΒΙΒΟΝ (ανά 30 λεπτά)
15:00 – 17:00 Εκπαιδευτική δράση με θέμα την άμπελο και τον οίνο
Εμπειρία επαυξημένης πραγματικότητας για όλες τις ηλικίες
17:00 – 17:45 Μουσική εκδήλωση με την τετράφωνη μικτή χορωδία και μαντολινάτα του Μουσικού Σωματείου Ωδείου Νάουσας
Η ΒΙΒΟΝ υποστηρίζεται από τους:
Δήμο Ηρωϊκής Πόλης Νάουσας και Σύνδεσμο Οινοποιών και Αμπελουργών Νάουσας.

Τα μυστικά του Βάλτου αλλιώς… ο Γιάννης Μοσχόπουλος παρουσιάζει το νέο του βιβλίο στη Βέροια
2025-11-05 18:00 - 19:30
Ο Γιάννης Μοσχόπουλος και οι Εκδόσεις Φυλάτος σας προσκαλούν σε μια βραδιά μνήμης και λόγου, με αφορμή το βιβλίο

Τα μυστικά του Βάλτου αλλιώς…
Ο Μακεδονικός Αγώνας στη λίμνη Γιαννιτσών
και στο Ρουμλούκι – Καμπανία (1901 – 1908)

Τετάρτη 5 Νοεμβρίου 2025, στις 6 το απόγευμα,
στην αίθουσα εκδηλώσεων της Δημόσιας Κεντρικής Βιβλιοθήκης της Βέροιας

Θα μιλήσουν:
Χαρούλα Ουσουλτζόγλου, δημοσιογράφος & πρώην Δήμαρχος Βέροιας
Χρήστος Μπλατσιώτης, δημοσιογράφος
Γιάννης Μοσχόπουλος, συγγραφέας του βιβλίου

Θα ακολουθήσει συζήτηση

O Γιάννης Μοσχόπουλος γεννήθηκε και ζει στην Αλεξάνδρεια. Από μαθητής ξεκίνησε να συλλέγει υλικό και να γράφει για την ιστορία, την τοπογραφία και την λαογραφία της ιδιαίτερης πατρίδας του. Σπούδασε νομικά και άσκησε δικηγορία επί 40 χρόνια. Υπήρξε ιδρυτής και μέλος διαφόρων πολιτιστικών συλλόγων της πόλης. Από το 1980 έχει δημοσιεύσει άρθρα του σε τοπικές εφημερίδες, έδωσε διαλέξεις, πήρε μέρος σε ημερίδες, συνέδρια, ραδιοφωνικές και τηλεοπτικές εκπομπές. Διετέλεσε δημοτικός σύμβουλος Αλεξάνδρειας και νομαρχιακός σύμβουλος Ημαθίας. Έχει διαρκή συνεργασία με εκπαιδευτικούς για μαθήματα τοπικής ιστορίας και λαογραφίας σε μαθητές. Είναι έκτακτο μέλος της Ελληνικής Ιστορικής Εταιρίας, πρόεδρος του Δ.Σ. στο Σύλλογο Φίλων Εθνογραφικού Κέντρου Γ. ΜΕΛΙΚΗ – Κ.Ε.Μ. και μέλος της Εταιρίας Μακεδονικών Σπουδών. Στις δημοσιεύσεις του αναφέρεται στον γενέθλιο τόπο του, τον κάμπο του Αλιάκμονα. Στόχος του είναι να δώσει ένα ιστορικό περίγραμμα για την πεδινή περιοχή της Ημαθίας που λέγεται Ρουμλούκι.

Τώρα σφραγίζει τα σαράντα χρόνια του συγγραφικού του έργου με το έβδομο βιβλίο του, «Τα μυστικά του Βάλτου αλλιώς …».
Πρόκειται για μία αυτοτελή μονογραφία, που φωτίζει τεκμηριωμένα την οκτάχρονη σύγκρουση μεταξύ Ελλήνων, Βουλγάρων, Οθωμανών και Ρουμανιζόντων στη λίμνη των Γιαννιτσών, όπου ηρωισμός και ανορθόδοξος πόλεμος, προσωπικές θυσίες και στρατηγικές αναμετρήθηκαν για να γράψουν νέες σελίδες της νεότερης ελληνικής ιστορίας. Αποκαλύπτει τις άγνωστες λεπτομέρειες εκείνου του αγώνα, αναδεικνύει ξεχασμένα πρόσωπα ή λησμονημένες ιστορίες, φωτίζει όψεις που αποσιωπήθηκαν, γεγονότα που υποτιμήθηκαν, ηρωικές πράξεις που αγνοήθηκαν, αγριότητες που σημάδεψαν τον τόπο και τους ανθρώπους και άφησαν ανεξίτηλα τα σημάδια τους.

Αισιοδοξεί ότι το βιβλίο αποδίδει την προσήκουσα τιμή σ’ εκείνους που αγωνίσθηκαν, φωτίζει τη συμβολή τους έστω στα μάτια των απογόνων τους και συμβάλλει στο να συνειδητοποιήσουμε όλοι μας, πώς κερδήθηκε κάθε πιθαμή γης του τόπου όπου γεννηθήκαμε και ζούμε.-
Live Streaming URL : https://new.diavlos.grnet.gr/el/room/5065/event/6896

ΔΗΜΟΣΙΑ ΚΕΝΤΡΙΚΗ ΒΙΒΛΙΟΘΗΚΗ ΒΕΡΟΙΑΣ

«Σύγχρονες Γεωργικές Επιχειρήσεις, Τομέας Γεωπονίας Τροφίμων & Περιβάλλοντος» παρουσίαση βιβλίου στη Δημόσια Κεντρική Βιβλιοθήκη της Βέροιας
2025-10-29 18:00 - 19:30
Οι εκδόσεις 24 Γράμματα και η Δημόσια Κεντρική Βιβλιοθήκη Βέροιας σας προσκαλούν στην παρουσίαση του βιβλίου/βοηθήματος της εκπαιδευτικού – γεωπόνου κ. Κατερίνας Ψιψίκα με τίτλο «Σ.Γ.Ε Σύγχρονες Γεωργικές Επιχειρήσεις, Τομέας Γεωπονίας Τροφίμων & Περιβάλλοντος»
Τετάρτη 29 Οκτωβρίου 2025,
στις 6 το απόγευμα στη Δημόσια Κεντρική Βιβλιοθήκη Βέροιας

Θα μιλήσουν οι:
-Δρ. Παναγιώτα Τσαχουρίδου, Σύμβουλος Εκπαίδευσης Γεωπονίας, Διατροφής και Περιβάλλοντος με έδρα τη Δ.Δ.Ε. Δυτ. Θεσσαλονίκης.
-κ. Δέσποινα Καρυπίδου, εκπαιδευτικός – φιλόλογος και η συγγραφέας.

Σύγχρονες γεωργικές επιχειρήσεις, Γ’ ΕΠΑΛ,
Τομέας Γεωπονίας, Τεχνoλογίας Τροφίμων & Περιβάλλοντος
Εκδ. 24γραμματα
ISBN: 978-618-246-053-5
Σύγχρονες γεωργικές επιχειρήσεις
Αυτό το βιβλίο αποτελεί ένα πολύτιμο βοήθημα στη μελέτη και προετοιμασία των μαθητών
για το πανελλαδικώς εξεταζόμενο μάθημα Σύγχρονες Γεωργικές Επιχειρήσεις (Σ.Γ.Ε.). Καθώς
περιέχονται ΟΛΑ τα θέματα των Πανελλαδικών Εξετάσεων στα έτη 2006-2025, αλλά και η
Τράπεζα Θεμάτων. Είναι όλα αρχειοθετημένα ΑΝΑ ΚΕΦΑΛΑΙΟ και σε κάθε κεφάλαιο είναι
ταξινομημένα σύμφωνα με την προοδευτική ύλη του σχολικού βιβλίου και όχι σε τυχαία
σειρά.
Επίσης, περιέχονται:

Θέματα Αντιστοίχισης
Θέματα Κρίσης
ΤΕΣΤ ΕΞΑΣΚΗΣΗΣ + ΔΙΑΓΩΝΙΣΜΑΤΑ ΠΡΟΣΟΜΟΙΩΣΗΣ

Συνοδευόμενα από φύλλα ΠΛΗΡΟΦΟΡΙΩΝ

Η Κατερίνα Ψιψίκα γεννήθηκε, μεγάλωσε και ζει στη Βέροια. Είναι πτυχιούχος του τμήματος Γεωπονίας (ειδίκευση Αγροτικής Οικονομίας) του Α.Π.Θ., κάτοχος μεταπτυχιακού τίτλου (MSc in Agricultural Economics) του Πανεπιστημίου Reading της Αγγλίας , καθώς και Πτυχίου Παιδαγωγικών Σπουδών της ΠΑΤΕΣ/ΣΕΛΕΤΕ. Γνωρίζει αγγλικά, ιταλικά γερμανικά. Εργάστηκε για χρόνια στην Α.Τ.Ε. αλλά τα τελευταία χρόνια εργάζεται ως εκπαιδευτικός γεωπόνος στο 1ο ΕΠΑ.Λ. ΒΕΡΟΙΑΣ

«Φωτιά στο δάσος της Μεγάλης Καστανιάς» το νέο βιβλίο της Όλγας Ιγνατιάδου παρουσιάζεται στη Βέροια
2025-10-25 12:00 - 13:30
Η Δημόσια Κεντρική Βιβλιοθήκη Βέροιας και οι εκδόσεις ΘΕΡΜΑΪΚΟΣ σας προσκαλούν στην παρουσίαση του βιβλίου με τίτλο «Φωτιά στο δάσος της Μεγάλης Καστανιάς» της Βεροιώτισσας Όλγας Ιγνατιάδου,
το Σάββατο 25 Οκτωβρίου 2025 και ώρα 12 το μεσημέρι, στην αίθουσα εκδηλώσεων της Δημόσιας Κεντρικής Βιβλιοθήκης της Βέροιας.
Θα μιλήσουν οι:
Μαρία Μπαρμπαρούση, Εκπαιδευτικός,
Πάρης Παπακανάκης, εκπαιδευτικός,
Βασίλης Καρανάσιος, Υποπυραγός – Υποδιοικητής του τμήματος Αλεξάνδρειας της Πυροσβεστικής Υπηρεσίας και η συγγραφέας του βιβλίου Όλγα Ιγνατιάδου.
Την εκδήλωση θα συντονίσει η μουσικοθεραπεύτρια Ευδοξία Δαβόρα.
Θα ακολουθήσουν πειράματα και κατασκευές για μικρά παιδιά που θα μας βοηθήσουν να κατανοήσουμε, να πειραματιστούμε και να δεσμευτούμε όλοι μαζί για την προστασία των δασών μας.
Λίγα λόγια για το βιβλίο
Πρόκειται για το 2ο παραμύθι της σειράς «Ιστορίες της Μεγάλης Καστανιάς» που κυκλοφορεί από τις Εκδόσεις Θερμαϊκος με τίτλο «Φωτιά στο δάσος της Μεγάλης Καστανιάς» σε κείμενο Όλγας Ιγνατιάδου και εικονογράφηση Ειρήνης Σκούρα. Πρόκειται για μια ιστορία που διαδραματίζεται στο δάσος με πρωταγωνιστές τα ίδια τα ζώα που κατοικούν σ’ αυτό. Μια μεγάλη όμως πυρκαγιά απειλεί τη ζωή τους αλλά και το ίδιο τους το σπίτι. Παραμερίζοντας, λοιπόν, όλες τις διαφορές τους, συνεργάζονται για να αντιμετωπίσουν την κατάσταση. Ένα παραμύθι για τη σπουδαιότητα της ομαδικής συνεργασίας που υπερβαίνει κάθε στερεότυπο και διαφορά, θυμίζοντάς μας πως στο τέλος, το μόνο που μένει είναι η αγάπη και η αλληλεγγύη.
Η Όλγα Ιγνατιάδου γεννήθηκε και μεγάλωσε στη Βέροια Ημαθίας. Με αγάπη στη μουσική, της άρεσε να δημιουργεί εικόνες και ιστορίες σε κάθε ήχο. Λάτρης της φύσης και της γαλήνης που προσφέρει στον άνθρωπο το δάσος, ξεκίνησε τη συγγραφική της πορεία στο Βέρμιο, κάτω από μια υπεραιωνόβια καστανιά, τη στιγμή που έμαθε πως θα γίνει για πρώτη φορά γιαγιά.
Η Ειρήνη Σκούρα γεννήθηκε και μεγάλωσε στη Θεσσαλονίκη. Σπούδασε Αρχαιολογία στην Κρήτη και ολοκλήρωσε τις μεταπτυχιακές της σπουδές στη Βυζαντινή Αρχαιολογία στη Θεσσαλονίκη. Στη συνέχεια, παρακολούθησε μαθήματα σχεδίου κόμικς, photoshop και μικρογλυπτικής φιγούρας. Η αγάπη της για το σχέδιο εμφανίστηκε σε πολύ μικρή ηλικία κι εκδηλώθηκε με ζωγραφική με στυλό στους τοίχους του δωματίου της. Έκτοτε στράφηκε σε πιο συμβατικά μέσα. Από το 2012 συμμετέχει σε πολλά φεστιβάλ κόμικς στην Αθήνα και τη Θεσσαλονίκη. Το 2017 έκανε την εικονογράφηση για το βιβλίο «Έρωτας και Ψυχή» σε κείμενο Μυρτώς Γκιούλη.

Παρουσίαση του νέου παιδικού βιβλίου της Αναστασίας Γιωτοπούλου «Η πριγκίπισσα με τα πόδια βατραχοπέδιλα» στη Βέροια
2025-10-18 12:00 - 14:00

«Το κάδρο της οικογένειας» συζητώντας για τη συμπερίληψη -παρουσίαση του νέου βιβλίου της Αννέζας Χρηστάκη – Τροχοπούλου στη Βέροια-
2025-10-13 18:00 - 19:00
Η Δημόσια Κεντρική Βιβλιοθήκη Βέροιας, οι Εκδόσεις Καλειδοσκόπιο και το
βιβλιοπωλείο Εξώφυλλο, έχουν τη χαρά να σας προσκαλέσουν σε εκδήλωση με τίτλο:
“Το κάδρο της οικογένειας”
συζητώντας για τη συμπερίληψη με αφορμή ένα βιβλίο

τη Δευτέρα 13 Οκτώβρη 2025, στις 6 το απόγευμα,
στη Δημόσια Κεντρική Βιβλιοθήκη Βέροιας (Έλλης8)
Θα συνομιλήσουν:
– Κατερίνα Παπαγεωργίου, Επόπτρια Ποιότητας Εκπαίδευσης, ΔI.Π.E. Ημαθίας
– Ελπίδα Χοχλιούρου, Εκπαιδευτικός, ESL teacher, Adoptee
– Αννέζα Χρηστάκη Τροχοπούλου, Εκπαιδευτικός, Συγγραφέας
Τη συζήτηση συντονίζει η κ. Άννα Ασλανίδου, Ψυχολόγος, Εντεταλμένη σύμβουλος για θέματα κοινωνικής κατοικίας (στον Δήμο Νάουσας)
Live Streaming URL
https://new.diavlos.grnet.gr/el/room/5065/event/6658
Λίγα λόγια για το βιβλίο
Η Αγάπη, η μικρή ηρωίδα της ιστορίας, προσπαθώντας να φτιάξει το κάδρο της οικογένειάς της, ψάχνει να λύσει το μυστήριο: Τι χρειάζεται για να γίνει μια οικογένεια; Οι περιπέτειές της στο σχολείο και στο κάμπιγκ, οδηγούν όλα τα παιδιά μαζί στην τελευταία πίστα… όπου άρχισαν να φτιάχνουν νέα κάδρα, με λεπτομέρειες και χωρίς μισόλογα. Με χρώματα και σχήματα που να δείχνουν τις οικογένειές τους όπως στ’ αλήθεια είναι.
«Όλες οι οικογένειες δεν είναι ίδιες. Υπάρχουν πολλές διαφορετικές μορφές… Όλες μα όλες, όμως, χρειάζονται ένα μοναδικό χαρακτηριστικό: την αγάπη! Αυτή θέλουμε κι αυτήν έχουμε ανάγκη σε μεγάααλες δόσεις!»
Την εικονογράφηση έκανε η κ. Θέντα Μιμηλάκη ενώ οι κωφοί φίλοι της Αγάπης, μπορούν να απολαύσουν το βιβλίο και με απόδοση στη Νοηματική γλώσσα, με τη συμμετοχή της συναδέλφου-εκπαιδευτικού Φωτεινής Τατάκη.
Η δουλειά μου με τα παιδιά και τους γονείς, όλα αυτά τα χρόνια, στα σχολεία που υπηρέτησα και υπηρετώ, μας λέει η συγγραφέας Αννέζα Χρηστάκη – Τροχοπούλου, αναδεικνύει κάθε μέρα στην πράξη, ότι η αγάπη είναι αυτή που, πάνω και πέρα απ’ όλα, μας βοηθάει να ξεπεράσουμε τις δυσκολίες. Η πραγματική αγάπη θέλει κόπο, θυσία, καλοσύνη και ενσυναίσθηση, γέλιο, κατανόηση και νοιάξιμο. Τότε πράγματι μπορούμε να έχουμε σχολεία πολυπολιτισμικά ή μη, πάντα μα πάντα όμως σχολεία συμπεριληπτικά, όπου κάθε παιδί θα νιώθει αποδοχή, εμπιστοσύνη και έδαφος για να «ανθίσει».
Η Αννέζα (Αναστασία) Χρηστάκη Τροχοπούλου είναι δασκάλα ειδικής αγωγής, με εξειδίκευση στην εκπαίδευση κωφών/βαρήκοων παιδιών. Σπούδασε στο Α.Π.Θ. Παιδαγωγικό Τμήμα Δημοτικής Εκπαίδευσης, στο Πανεπιστήμιο του Μάντσεστερ (M.Εd. στην εκπαίδευση κωφών/ βαρήκοων παιδιών) και στο Center for Deaf Studies του Πανεπιστημίου του Μπρίστολ (Diploma in Social Siences), της Μεγάλης Βρετανίας. Τα τελευταία χρόνια ζει στη Βέροια και διδάσκει σε τμήμα ένταξης. Θα ήθελε να ασχοληθεί περισσότερο με την κηπουρική και την κεραμική.

Το βιβλίο κυκλοφορεί από τις εκδόσεις Καλειδοσκόπιο https://kaleidoscope.gr/

«Το κάδρο της οικογένειας» Εργαστήριο για παιδιά στη Δημόσια Κεντρική Βιβλιοθήκη Βέροιας
2025-10-13 18:00 - 19:00
Δευτέρα 13 Οκτωβρίου, 6:00-7:00 το απόγευμα.
Με χρώματα, υλικά, γέλια και φαντασία, θα φτιάξουμε μοναδικές εικόνες εμπνευσμένες από το βιβλίο Το κάδρο της οικογένειας της Αννέζας Χρηστάκη-Τροχοπούλου, Εκδόσεις Καλειδοσκόπιο.
Μέσα από παιχνίδια, ιστορίες και δημιουργία, τα παιδιά θα ανακαλύψουν ότι οι οικογένειες μοιάζουν με τα κάδρα : μπορεί να έχουν διαφορετικά σχήματα και χρώματα, αλλά όλες κρύβουν μέσα τους το ίδιο μυστικό… την αγάπη που τους κρατάει όλους ενωμένους!!!
Για παιδιά 7-12 ετών. Με προεγγραφή. Στα Μαγικά Κουτιά της Βιβλιοθήκης.
Οι εγγραφές θα γίνονται μόνο ηλεκτρονικά μέσω της ιστοσελίδας
https://registrations.libver.gr/
από Πέμπτη 9 Οκτωβρίου στις 09:00 π.μ..
Οδηγίες για τη χρήση του συστήματος εγγραφών μπορείτε να βρείτε στο
https://www.libver.gr/registrations-web-app/
Την ίδια ώρα θα γίνει η παρουσίαση του βιβλίου στην Αίθουσα Εκδηλώσεων της Βιβλιοθήκης στο 2ο όροφο.
Μείνετε συντονισμένοι για περισσότερες δράσεις στη
Δημόσια Κεντρική Βιβλιοθήκη Βέροιας Έλλης 8, τηλ. 2331024494, www.libver.gr

Πρόσκληση σε Ενημερωτική Ημερίδα και θεατρική Παράσταση
2025-10-07 11:00 - 13:00
Η «Πρωτοβουλία για το Παιδί», στο πλαίσιο του έργου «Πρωτοβουλία για τη Βία κατά των Παιδιών», αφιερώνει την Τρίτη 7 Οκτωβρίου 2025 στην ενημέρωση, πρόληψη και ευαισθητοποίηση γύρω από την παιδική βία.
Η δράση μας απευθύνεται σε μαθητές, γονείς και εκπαιδευτικούς, με στόχο την ενδυνάμωσή τους στην αναγνώριση και προστασία από κάθε μορφή βίας. Στο πλαίσιο αυτό, προγραμματίζονται οι ακόλουθες εκδηλώσεις:
1. Ενημερωτική Ημερίδα
Για γονείς και εκπαιδευτικούς Δευτεροβάθμιας Εκπαίδευσης.

Χώρος: Δημόσια Κεντρική Βιβλιοθήκη Βέροιας
Ώρα: 11:00 – 13:00

Πρόγραμμα Ημερίδας
10:45 Προσέλευση – Εγγραφές
11:00 Καλωσόρισμα από τον Πρόεδρο του Δ.Σ. κ. Νικόλαο Καρατόλιο
11:05 Χαιρετισμός εκ μέρους του Προγράμματος PREVENT και του Ιδρύματος Μποδοσάκη» από την κ. Αθηνά Αλεξίου – Programme Officer, Ίδρυμα Μποδοσάκη.
11:20 «Η Πρωτοβουλία για το Παιδί: Στηρίζοντας το δικαίωμα των παιδιών σε μια ζωή χωρίς βία». Βαλάντης Καραγιάννης, Γενικός Διευθυντής «Πρωτοβουλία για το Παιδί».
11:40 «Κακομεταχείριση και Παραμέληση: το έδαφος που αναπαράγεται η βία». Θεοδώρα Νιώπα, Κοινωνική Λειτουργός, MSc Ιατροδικαστικής – Ψυχιατροδικαστικής «Πρωτοβουλία για το Παιδί».
12:00 «Από Παθητικοί Θεατές (Bystanders) , σε Ενεργοί Υπερασπιστές (Upstanders). Ευφροσύνη Κιατικίδου, Υπεύθυνη υλικού “Πρωτοβουλίας για τη Βία κατά των παιδιών”, MSc Εκπαιδευτική Ψυχολογία — Ψυχοθεραπεύτρια Gestalt,
Κοινωνιολόγος.
12:20 –13:00 Ερωτήσεις κοινού – Ανοικτή Συζήτηση – Λήξη Ημερίδας.
2. Θεατρική Παράσταση UNBORN

Χώρος: Στέγη Γραμμάτων και Τεχνών
Ώρα: 20:30
Είσοδος ελεύθερη. Απαραίτητη η παραλαβή προσκλήσεων από τα γραφεία της Διοίκησης της Πρωτοβουλίας για το Παιδί, Ανοίξεως 19, καθημερινά 09:00 – 17:00.
από τη Γραμματεία του Χώρου Τεχνών – Παύλου Μελά 8 & Μπιζανίου 3Ος όροφος καθημερινά 07:00 -15:00 & 17:30 – 19:30, Σάββατο 08:00 – 14:00.
Κατάλληλη για άτομα άνω των 15 ετών. Διάρκεια παράστασης: 65 λεπτά

Λίγα λόγια για το έργο
Μια ιστορία ενηλικίωσης αφηγείται την πορεία μιας 17χρονης που, μετά από χρόνια απομάκρυνσης, ξανασυναντά τον αδελφό της και καλείται να αντιμετωπίσει τα τραύματα της παιδικής της ηλικίας. Μεγαλώνοντας χωρίς τη μητέρα της και υπό τη φροντίδα της θείας της, η ηρωίδα βιώνει παιδική κακοποίηση – λεκτική, συναισθηματική και σωματική – και μαθαίνει να σωπαίνει, να κρύβει και να προσαρμόζεται σε έναν κόσμο που πληγώνει. Με λιτό σκηνικό και γλώσσα που ισορροπεί ανάμεσα στο ωμό και το ποιητικό, το «UNBORN» φωτίζει τις αόρατες πληγές της παιδικής κακοποίησης και την ανθεκτικότητα που μπορεί να γεννηθεί μέσα από τον πόνο.
«Το έργο “Πρωτοβουλία για τη Βία κατά των Παιδιών” υλοποιείται στο πλαίσιο του προγράμματος PREVENT, με φορέα υλοποίησης την “Πρωτοβουλία για το Παιδί”. Το PREVENT συγχρηματοδοτείται από την Ευρωπαϊκή ‘Ενωση, μέσω του προγράμματος Citizens, Equality, Rights and Values (CERV), το Ίδρυμα Μποδοσάκη και το Κέντρο Στήριξης ΜΚΟ με συνολικό ποσό επιχορήγησης €2,3 εκ.».
«Με τη χρηματοδότηση της Ευρωπαϊκής Ένωσης. Οι απόψεις και οι γνώμες που διατυπώνονται εκφράζουν αποκλειστικά τις απόψεις των συντακτών και δεν αντιπροσωπεύουν κατ’ ανάγκη τις απόψεις της Ευρωπαϊκής Ένωσης, της Ευρωπαϊκής Επιτροπής, του Ιδρύματος Μποδοσάκη ή του Κέντρου Στήριξης ΜΚΟ. Η Ευρωπαϊκή Ένωση, η Ευρωπαϊκή Επιτροπή, το Ίδρυμα Μποδοσάκη και το Κέντρο Στήριξης ΜΚΟ δεν μπορούν να θεωρηθούν υπεύθυνοι για τις εκφραζόμενες απόψεις.»

Πρόσκληση : Διάχυση των δράσεων του 3ου ΓΕΛ Βέροιας και η απονομή Πιστοποιητικών σε μαθητές του Σχολείου
2025-09-24 17:30 - 19:00

🚀 Elevate: Young Innovators and U.S. Technology Confront Natural Disasters
2025-09-13 11:00 - 14:00
Το Elevate έρχεται στη Βέροια από την ομάδα της Hellenic Drones, για να δείξει πώς η αμερικανική τεχνολογία και η καινοτομία μπορούν να συμβάλουν στην πρόληψη πυρκαγιών & φυσικών καταστροφών. 🔥🌍
Το πρόγραμμα απευθύνεται σε μαθητές Γυμνασίου – Λυκείου και περιλαμβάνει εργαστήρια στις Αμερικανικές Γωνιές της Βέροιας, της Ξάνθης, της Θεσσαλονίκης και του Πειραιά, για την χρήση drones στην πρόληψη και αντιμετώπιση φυσικών καταστροφών. Το πρόγραμμα θα ολοκληρωθεί με την διεξαγωγή ενός Ηackathon (περισσότερες πληροφορίες και ημερομηνίες στην φόρμα εγγραφής).
Με την υποστήριξη της Πρεσβείας των Η.Π.Α. στην Ελλάδα
👩‍💻 160 μαθητές, σε 4 American Spaces, εργαστήρια, hackathon και drones σε δράση!
📅 Στην Βέροια 13 Σεπτεμβρίου 2025 | 11:00 -14:00
🔗 Δήλωσε συμμετοχή εδώ: 👉 Φόρμα συμμετοχής
#ElevateGreece #YouthInTech #InnovationForGood #AmericanSpaces #ΠρόληψηΚαταστροφών #americanspaceveria #americanspacethessaloniki #americanspacexanthi #americanspacepiraeus #athensusembassy

2ο Family Festival Βέροιας, με τη συμμετοχή της Κινητής Βιβλιοθήκης της Δημόσιας Κεντρικής Βιβλιοθήκης Βέροιας.
2025-09-05 - 2025-09-07
ΒΕΡΟΙΑ ΙΙ ΓΙΟΡΤΕΣ ΠΟΛΗΣ 2025 ΙΙ 2ο VERIA FAMILY FESTIVAL
ΔΕΛΤΙΟ ΤΥΠΟΥ
5,6 και 7 Σεπτεμβρίου 2025
Έρχεται το 2o Veria Family Fest: Τέχνη, περιβάλλον, ψυχαγωγία, δημιουργικά εργαστήρια, κυνήγι θησαυρού και πολύ παιχνίδι
Το καλοκαίρι φτάνει στο τέλος του και ο Σεπτέμβριος σηματοδοτεί την έναρξη της νέας σχολικής χρονιάς. Λίγο πριν το πρώτο κουδούνι, παιδιά και γονείς, θα έχουν την ευκαιρία να ζήσουν ένα δημιουργικό και ξένοιαστο τριήμερο, με παιχνίδια τέχνης, περιβάλλοντος, πολιτισμού, παράδοσης, τεχνολογίας, ενημέρωσης, πρόληψης και ασφάλειας, μαγειρικής, δημιουργικά εργαστήρια, βιβλίο, μουσική, χορό και το αγαπημένο κυνήγι θησαυρού.
Όλα αυτά και πολλά άλλα ακόμα, στο Veria Family Fest 2025, που είναι έτοιμο και δίνει για δεύτερη χρονιά ραντεβού με όλη την οικογένεια, σε όλη την πόλη, την Παρασκευή 5, το Σάββατο 6 και την Κυριακή 7 Σεπτεμβρίου.
Οι δράσεις φέτος απλώνονται σε περισσότερα σημεία και ανοιχτούς χώρους, όπως στις όχθες του Τριπόταμου, στην πλατεία Αγίων Αναργύρων, στο αρχαιολογικό μουσείο, στην πλατεία δημαρχείου και στο γήπεδο του Προμηθέα (εβραϊκά μνήματα).
Το τριήμερο φεστιβάλ θα κλείσει με ένα μεγάλο πάρτι – συναυλία, ως αποχαιρετιστήριο του φετινού καλοκαιριού.
Διοργάνωση: Δήμος Βέροιας /Δημοτική Κοινότητα – ΚΕΠΑ Δήμου Βέροιας
Σε συνεργασία με: Αντιδημαρχία Ηλεκτρονικής Διακυβέρνησης – Εφορεία Αρχαιοτήτων Ημαθίας – ΔΗ.ΠΕΘΕ. Βέροιας – Δημόσια Κεντρική Βιβλιοθήκη – Λύκειο των Ελληνίδων /παράρτημα Βέροιας – Φίλοι Τριποτάμου – Δροσουλίτες- Σχολείο της φύσης- Εκπαιδευτικό τμήμα Βέροιας της Ελληνικής Εταιρείας Επείγουσας Προνοσοκομειακής Φροντίδας (ΕΕΕΠΦ) – Ελληνικός Ερυθρός Σταυρός /Περιφερειακό Τμήμα Βέροιας – 3ο Σύστημα Δασοπροσκόπων Βέροιας – ΑΜΚΕ Ζω.Ε.Σ. – Πρωτοβουλία για το Παιδί – Κ.Δ.Η.Φ ΑμεΑ «Τα Παιδιά της Άνοιξης»-Τουριστικός Όμιλος Βέροιας –Venus – Goody’s Burger House – Πιτσαρία «Παπαγάλος» Κόγιας bakery – Mr Tony Donuts.

ΠΡΟΓΡΑΜΜΑ ΤΡΙΗΜΕΡΟΥ
ΠΑΡΑΣΚΕΥΗ 5/9/2025
Ενότητα: Φύση

Επαφή με την φύση

ώρα 5.30μ.μ./ Τριπόταμος (γέφυρα Θερμοπυλών – παρκινγκ λαϊκής αγοράς )
Εξερεύνηση του ποταμού Τριποτάμου, περπάτημα στις όχθες, αφήγηση παραμυθιών, παιχνίδι και κατασκευές, για παιδιά όλων των ηλικιών. Απαραίτητη η συναίνεση – συνοδεία γονέα, τα αθλητικά παπούτσια, καπελάκι, χαλάκι, ψάθα ή πετσέτα, νερό, μολύβι ή στυλό, μεγεθυντικός φακός, σακούλα για τα σκουπίδια.
Υπεύθυνη δράσης: Σοφία Αναγνώστου
Συνεργασία με τους φίλους Τριποτάμου και τους Δροσουλίτες- Σχολείο της φύσης
ΣΑΒΒΑΤΟ 6/9/2025
Ενότητα: Δημιουργικότητα-Παράδοση-Ασφάλεια-Τεχνολογία – Περιβάλλον – Συναίσθημα – Πνεύμα – Σώμα

Επαφή με τη δημιουργικότητα

10.30π.μ. / πλατεία Αγίων Αναργύρων

Εκπαιδευτικά Τμήματα ΚΕΠΑ Δ. Βέροιας -Περίπτερο Ενημέρωσης

Η ΚΕΠΑ Δ. Βέροιας υποδέχεται γονείς και παιδιά ώστε να ενημερωθούν για τα εκπαιδευτικά της τμήματα: Δημοτικό Ωδείο, Σχολή Χορού, Εικαστικά, Λαογραφία, Φιλαρμονική, Χορωδίες και Ορχήστρες. Μια μοναδική ευκαιρία για μικρούς και μεγάλους να ανακαλύψουν τις δυνατότητες δημιουργικής μάθησης που προσφέρει η ΚΕΠΑ όλο τον χρόνο!

Εργαστήρι Κοσμήματος: Οι συμμετέχοντες κατασκευάζουν και φορούν το δικό τους πρωτότυπο κόσμημα.

Υπεύθυνη: Μάρα Κοκκίνου, καθηγήτρια του τμήματος εικαστικού κοσμήματος της ΚΕΠΑ Δ. Βέροιας.

Παιδιά ζαχαροπλάστες: Τα παιδιά επιδίδονται σε γλυκές βουτιές, βυθίζοντας στη σοκολάτα βουτυρένια μπισκότα, που τα στολίζουν και τα απολαμβάνουν!

Υπεύθυνη: Μαρία Κόγια

Scout Park:Ένα σταθμικό παιχνίδι τύπου λούνα -παρκ, μέσα από το οποίο οι επισκέπτες θα έχουν την ευκαιρία να γνωρίσουν τον κόσμο του προσκοπισμού, παίζοντας διασκεδαστικά και δημιουργικά προσκοπικά παιχνίδια υπό την καθοδήγηση των Βαθμοφόρων.

Συνεργασία με το 3ο Σύστημα Δασοπροσκόπων Βέροιας

Μουσικοκινητική: Μουσική με κίνηση, τραγούδι, ήχοι και έκφραση, μέσα από παιχνίδι:10.30 – 11.30π.μ. γνωριμία με οργανάκια και αυτοσχεδιαστικό παιχνίδι στο πανί, 11.30 – 12.00 δραστηριότητες μουσικοκινητικής για παιδιά 2-4 ετών και 12.00 – 12.30 δραστηριότητες μουσικοκινητικής για παιδιά 5 ετών και πάνω

Μέγιστος αριθμός συμμετεχόντων: 20 παιδιά
Υπεύθυνες: Νάντια Μοχάμετ, Ελένη Παγγούρα, καθηγήτριες του Δημοτικού Ωδείου της ΚΕΠΑ Δ. Βέροιας.

Bιωματικό εργαστήριο γεμάτο χρώμα, φαντασία και… ανθισμένες ροδακινιές:Παιδιά και γονείς θα έχουν την ευκαιρία να εκφραστούν δημιουργικά, φτιάχνοντας μαζί ένα μικρό έργο τέχνης, εμπνευσμένο από την μοναδική ανθοφορία των ροδακινιών στον κάμπο της Βέροιας ή ένα μοναδικό κολάζ, από αγαπημένες προσωπικές, οικογενειακές, ταξιδιωτικές φωτογραφίες, που θα «ανθίσουν» από την έμπνευση των δημιουργών τους.

Συνεργασία με τον Τουριστικό Όμιλο Βέροιας

Επαφή με την ενημέρωση, την πρόληψη και την ασφάλεια
Ο σκοπός της δράσης είναι να αναδειχθεί η σημασία της πρόληψης, η ανάγκη ενημέρωσης και αναγνώρισης κάθε μορφής βίας, η δύναμη της σχέσης γονέα και παιδιού που βασίζεται στην ασφάλεια, την αγάπη και τον σεβασμό.

Συνεργασία με την Πρωτοβουλία για το Παιδί

Πρώτες βοήθειες για παιδιά:Χρήσιμη εκπαίδευση και ενημέρωση για δύσκολες στιγμές.

Συνεργασία με το Εκπαιδευτικό τμήμα Βέροιας της Ελληνικής Εταιρείας Επείγουσας Προνοσοκομειακής Φροντίδας (ΕΕΕΠΦ)

Επαφή με την παράδοση

11.30π.μ. / πλατεία Αγίων Αναργύρων

Παιχνιδοτράγουδα: Γνωριμία και εξοικείωση με τηνελληνική μουσικοχορευτική παράδοση, με παιχνιδοτράγουδα και μουσικά παιχνίδια.

Υπεύθυνοι: Σάκης Σταυρίδης, Παναγιώτης Σιστάκος, καθηγητές του τμήματος Λαογραφίας της ΚΕΠΑ Δ. Βέροιας.

Επαφή με την τεχνολογία και το περιβάλλον

11.30π.μ. / πλατεία Αγίων Αναργύρων

Γνωριμία με τα ηλεκτρικά ποδήλατα

Ανάδειξη των πλεονεκτημάτων των ηλεκτρικών ποδηλάτων (οικολογικά, οικονομικά, εύκολα στη χρήση), ενημέρωση για τη διαθεσιμότητα και το δίκτυο υποδομών στην πόλη και παρότρυνση για τη χρήση τους ως μέσο καθημερινής μετακίνησης.
Συνεργασία με την Αντιδημαρχία Ηλεκτρονικής Διακυβέρνησης
Επαφή με τους Family fest friends και το περιβάλλον
5.00μ.μ. / πλατεία Αγίων Αναργύρων

photobooth is green

Μέσω του photobooth με βίντεο και φωτογραφίες και με την χρήση Green Props και Fun Accessories, μικροί και μεγάλοι αποτυπώνουν την εμπειρία τους από το Φεστιβάλ, προβάλλοντας μηνύματα αγάπης προς το περιβάλλον!

Επαφή με την ενημέρωση και την ασφάλεια

5.30μ.μ. / πλατεία Αγίων Αναργύρων
Η δράση αναδεικνύει τη σημασία της πρόληψης, την ανάγκη ενημέρωσης και αναγνώρισης κάθε μορφής βίας, τη δύναμη της σχέσης γονέα και παιδιού που βασίζεται στην ασφάλεια, την αγάπη και τον σεβασμό.
Συνεργασία με την Πρωτοβουλία για το Παιδί

Πρώτες βοήθειες για παιδιά:Εκπαίδευση από ειδικούς, για να είμαστε χρήσιμοι σε δύσκολες στιγμές.

Συνεργασία με τον Ελληνικό Ερυθρό Σταυρό /Περιφερειακό Τμήμα Βέροιας

Επαφή με τη δημιουργικότητα

5.30μ.μ. / πλατεία Αγίων Αναργύρων

Εκπαιδευτικά Τμήματα ΚΕΠΑ Δ. Βέροιας -Περίπτερο Ενημέρωσης

Η ΚΕΠΑ Δ. Βέροιας υποδέχεται γονείς και παιδιά ώστε να ενημερωθούν για τα εκπαιδευτικά της τμήματα: Δημοτικό Ωδείο, Σχολή Χορού, Εικαστικά, Λαογραφία, Φιλαρμονική, Χορωδίες και Ορχήστρες. Μια μοναδική ευκαιρία για μικρούς και μεγάλους να ανακαλύψουν τις δυνατότητες δημιουργικής μάθησης που προσφέρει η ΚΕΠΑ όλο τον χρόνο!

Scout Park:Ένα σταθμικό παιχνίδι τύπου λούνα -παρκ, μέσα από το οποίο οι επισκέπτες θα έχουν την ευκαιρία να γνωρίσουν τον κόσμο του προσκοπισμού, παίζοντας διασκεδαστικά και δημιουργικά προσκοπικά παιχνίδια υπό την καθοδήγηση των Βαθμοφόρων.

Συνεργασία με το 3ο Σύστημα Δασοπροσκόπων Βέροιας

Μουσικοκινητική: Μουσική, κίνηση, ήχοι, έκφραση, μέσω του παιχνιδιού.

5.30 – 6.00μ.μ. γνωριμία με οργανάκια και αυτοσχεδιαστικό παιχνίδι στο πανί / 6.00- 6.30μ.μ. δραστηριότητες μουσικοκινητικής για παιδιά 5 ετών και άνω / 6.30 – 7.00μ.μ. δραστηριότητες μουσικοκινητικής για παιδιά 2-4 ετών. Μέγιστος αριθμός συμμετεχόντων: 20 παιδιά
Υπεύθυνες: Νάντια Μοχάμετ, Ελένη Παγγούρα, καθηγήτριες του Δημοτικού Ωδείου της ΚΕΠΑ Δ. Βέροιας.

6.00μ.μ. / πλατεία Αγίων Αναργύρων

Θεατρικό παιχνίδι, που μπορεί να οδηγήσει και σε θεατρική παράσταση!

Υπεύθυνος: Χρήστος Κυπαρισσόπουλος, καθηγητής Τμημάτων Θεατρικής Υποδομής του ΔΗΠΕΘΕ Βέροιας.
Συνεργασία με το ΔΗΠΕΘΕ Βέροιας.

Face painting:Η τέχνη της ζωγραφικής, με καμβά τα χαρούμενα πρόσωπα των παιδιών!

Επαφή με το συναίσθημα

6.30μ.μ. / πλατεία Αγίων Αναργύρων

Με λένε αγάπη, εσένα;

Μουσικοχορευτικό δρώμενο για την αγάπη, με τραγούδι, λόγο και κίνηση, από τα παιδιά της άνοιξης.
Συνεργασία με το Κ.Δ.Η.Φ ΑμεΑ «Τα Παιδιά της Άνοιξης»

Επαφή με τη γνώση και το κουκλοθέατρο

6.30μ.μ. / πλατεία Αγίων Αναργύρων

Κινητή βιβλιοθήκη: Τα παιδιά διαλέγουν βιβλία καιμαξιλάρες και απολαμβάνουν ιστορίες, με φόντο τον πράσινο κάμπο της Βέροιας!

Διαβάζει ο ηθοποιός Λάζαρος Γιαννακόπουλος
Συνεργασία με τη Δημόσια Κεντρική Βιβλιοθήκη και το ΔΗΠΕΘΕ Βέροιας

7.00μ.μ. / πλατεία Αγίων Αναργύρων

Κουκλοθέατρο

Τα σκουπίδια μας γκρινιάζουν!
Γιατί γκρινιάζουν τα σκουπίδια; Τι θέλουν τέλος πάντων; Να γίνουν καινούργια, διαφορετικά, λιγότερα, να μη βρωμίζουν άλλο τον κόσμο μας. Όλοι μαζί, για μια πόλη πιο καθαρή!
Κουκλοθεατρική παράσταση για την αξία της προστασίας του περιβάλλοντος μέσω της ορθής διαχείρισης των απορριμμάτων. Ακολουθεί ζωγραφική!
Υπεύθυνες δράσης: Οι νηπιαγωγοί, Φωτεινή Ευαγγελοπούλου, Χρυσούλα Τσέκα.
Συνεργασία με την Δημοτική Βιβλιοθήκη Μακροχωρίου της ΚΕΠΑ Δήμου Βέροιας

Επαφή με το σώμα

6.30μ.μ. /Αρχαιολογικό Μουσείο

Yoga για παιδιά και γονείς

Για παιδιά 4 έως 11 ετών με απαραίτητη συνοδεία γονέα και ένα στρωματάκι, ψάθα ή μεγάλη πετσέτα.
Υπεύθυνη δράσης: Κυριακή Καρασαββίδου, δασκάλα yoga στην ΚΕΠΑ Δ. Βέροιας
Συνεργασία με την Εφορεία Αρχαιοτήτων Ημαθίας

7.30μ.μ./ Αρχαιολογικό Μουσείο

Χορός Contact

Η δράση απευθύνεται σε παιδιά 5 έως 10 ετών με απαραίτητη συνοδεία γονέα.
Υπεύθυνη δράσης: Μαυρέτα Λενικάκη, καθηγήτρια σύγχρονου και κλασσικού χορού στην ΚΕΠΑ Δ. Βέροιας
Συνεργασία με την Εφορεία Αρχαιοτήτων Ημαθίας

ΚΥΡΙΑΚΗ 7/9/2025

Ενότητα: Εξερεύνηση

Κυνήγι θησαυρού

9.30 – 10.30π.μ./ πλατεία Δημαρχείου
Εγγραφές, δημιουργία και εκκίνηση των ομάδων που θα αναζητήσουν τα σημάδια για να συλλέξουν τις πληροφορίες που κρύβουν τους θησαυρούς της πόλης!
10.00-1.30μ.μ./ σε όλη την πόλη
Κυνήγι κρυμμένων θησαυρών

Ενότητα: Ψυχαγωγία – Ζώα – Party
6.00μ.μ./ γήπεδο Προμηθέα -Εβραίικα μνήματα

Φεστιβάλ χρωμάτων

Ταυτόχρονη ρίψη χρωμάτων από τους παρευρισκόμενους, μετά την αντίστροφη μέτρηση, της οποίας το σήμα θα δώσει ο παρουσιαστής, από το stage, συνοδεία μουσικής από DJ.

Παράλληλες δράσεις

-Τοίχος αναρρίχησης για παιδιά
-Πίστα ολυμπιακής τοξοβολίας, με εκπαιδευτή
-Μεγάλο 3D κάστρο από ανακυκλωμένα υλικά στο οποίο θα μπαίνουν μέσα τα παιδιά και θα το ζωγραφίζουν με πινέλα
-Εργαστήριο δημιουργικής απασχόλησης χειροτεχνίας
-Αθλοπαιδιές
-Face painting

Επαφή με τα ζώα

7.00μ.μ. / γήπεδο Προμηθέα -Εβραίικα μνήματα
“Το ταξίδι του μαγικού κοχυλιού για ένα Νησί για Όλους!”
Το καλοκαίρι μπορεί να τελείωσε, όμως ένα μαγικό κοχύλι θα ταξιδέψει μικρούς και μεγάλους σε μέρη μακρινά, εκεί όπου οι ιστορίες συναντούν την αγάπη για τα ζώα!
Μαζί με τα παιδιά θα είναι ο Πόθος, ένας πρώην αδέσποτος σκύλος και σήμερα σκύλος ζωοθεραπείας, ήρωας του βιβλίου «Πατούσες στην Άμμο – Ένα Νησί για Όλους». Τα παιδιά 4–7 ετών, μέσα από παραμύθι, παιχνίδι και βιωματικές δραστηριότητες, θα ανακαλύψουν πώς να φροντίζουν τα ζώα, πώς να χτίζουν σχέσεις εμπιστοσύνης με τα αδέσποτα, θα ευαισθητοποιηθούν για τα δικαιώματά τους και θα μάθουν τη «γλώσσα» με την οποία επικοινωνούν οι σκύλοι.
Ένα παραμυθένιο εργαστήριο που καλλιεργεί ενσυναίσθηση, φαντασία και μια αγκαλιά που χωράει όλα τα ζώα του κόσμου!
Υπεύθυνη δράσης: Κατερίνα Παπαποστόλου, Διευθύντρια ΔΣ Νησίου- Ζωοθεραπεύτρια, Συγγραφέας & Ιδρύτρια Ζω.Ε.Σ.

8.00μ.μ./ γήπεδο Προμηθέα -Εβραίικα μνήματα

Βραβεύσεις και δώρα, για όσους κυνήγησαν και βρήκαν τον θησαυρό, απόλαυσαν την διαδικασία και αναδείχθηκαν νικητές!
Party λήξης

Το όμορφο ταξίδι του 2ου VERIA FAMILYFEST τελειώνει με πάρτι – συναυλία των BLISS BAND για όλη την οικογένεια!
Οι Bliss, ένα από τα πιο δραστήρια συγκροτήματα της Θεσσαλονίκης, είναι γνωστοί για τα εκρηκτικά non-stop live party τους και το πάντρεμα πολλών ειδών στη μουσική τους. Από τις σύγχρονες pop και R&B ελληνικές και ξένες επιτυχίες, μέχρι τα hits των 80s και 70s και με ένα συνεχόμενο setlist, το οποίο κυλά ασταμάτητα μέχρι το τέλος της βραδιάς. Στις ζωντανές τους εμφανίσεις είναι σίγουρο ότι όλοι θα χορέψουν και θα διασκεδάσουν! Από το 2015, και έχοντας στο ενεργητικό τους εμφανίσεις σε όλη την Ελλάδα, έχουν κυκλοφορήσει τα ‘Μείνε’, ‘Πες Ό,τι Θες’, ‘Aventure’, ‘Δεν Υπάρχει Έρωτας’, ‘Δεν Θα Περιμένω’ και ‘Τόσο Δυνατά’, που παίζουν δυνατά στα ραδιόφωνα όλης της χώρας!
Επόμενο ραντεβού, στο 3ο VERIA FAMILY FEST 2026!

ΑΝΑΠΝΕΟΝΤΑΣ ΑΝΑΜΕΣΑ ΣΤΙΣ ΙΣΤΟΡΙΕΣ: Μια εμπειρία χαλάρωσης και σύνδεσης με τα βιβλία και τον εαυτό
2025-09-03 19:00 - 20:00
Την Τετάρτη 3 Σεπτεμβρίου, στις 7:00 μ.μ., σας προσκαλούμε σε μια ιδιαίτερη βραδιά χαλάρωσης και συνειδητής παρουσίας, όπου θα συνδυάσουμε την ηρεμία του σώματος, τη δύναμη της αναπνοής και την επαφή με τα βιβλία.
Η δράση απευθύνεται σε ενήλικες από 18 χρονών και πάνω και θα πραγματοποιηθεί στο ισόγειο της βιβλιοθήκης από την υπεύθυνη της δράσης κα Αλκμήνη Καισαρίδου.
Τι θα περιλαμβάνει η δράση:
Πρακτικές mindfulness, αναπνοής και
Yoga Nidra (καθοδηγούμενος διαλογισμός σε ύπτια θέση)
Επαφή και σύνδεση με το σώμα, την αναπνοή και τον χώρο της Βιβλιοθήκης
Τεχνικές ελεύθερης και αυτόματης γραφής για να αφυπνήσουμε την φαντασία και την δημιουργικότητά μας
Η δράση δημιουργεί έναν χώρο όπου μπορείτε να αφεθείτε, να παρατηρήσετε, να γράψετε και να συνδεθείτε με ό,τι σας εμπνέει, χωρίς πίεση ή προσδοκίες.
🎒 Τι να φέρετε μαζί σας: Στρωματάκι ή πετσέτα, προαιρετικά ένα μαξιλάρι και το προσωπικό σας σημειωματάριο.
📌 Ο αριθμός των θέσεων είναι περιορισμένος. Οι εγγραφές θα γίνονται από Τρίτη 26/08/2025 και ώρα 9:00 π.μ. μόνο ηλεκτρονικά, μέσω του συνδέσμου:
https://forms.office.com/e/zX27Eg3Tz5?origin=lprLink
Η Αλκμήνη Καισαρίδου είναι Κλινική Ψυχολόγος (MSc) και Ψυχοθεραπεύτρια με εξειδίκευση στην Ψυχοδυναμική προσέγγιση. Είναι επίσης, δασκάλα Hatha Yoga και ασκούμενη ενσώματων και ολιστικών πρακτικών (διαλογισμό, mindfulness, breathwork, yoga nidra, κ.α.).
